CELEX: 31985R1898
Language: el
Date: 1985-07-08 00:00:00
Title: Κανονισμός (ΕΟΚ) αριθ. 1898/85 του Συμβουλίου της 8ης Ιουλίου 1985 για έβδομη τροποποίηση του κανονισμού (ΕΟΚ) αριθ. 355/79 περί των γενικών κανόνων για την περιγραφή και παρουσίαση οίνων και γλευκών σταφυλής

Avis juridique important

|

31985R1898

Κανονισμός (ΕΟΚ) αριθ. 1898/85 του Συμβουλίου της 8ης Ιουλίου 1985 για έβδομη τροποποίηση του κανονισμού (ΕΟΚ) αριθ. 355/79 περί των γενικών κανόνων για την περιγραφή και παρουσίαση οίνων και γλευκών σταφυλής  

Επίσημη Εφημερίδα αριθ. L 179 της 11/07/1985 σ. 0001 - 0001 Ισπανική ειδική έκδοση: Κεφάλαιο 03 τόμος 36 σ. 0057  Πορτογαλική ειδική έκδοση : Κεφάλαιο 03 τόμος 36 σ. 0057 

***** ΚΑΝΟΝΙΣΜΟΣ (ΕΟΚ) αριθ. 1898/85 ΤΟΥ ΣΥΜΒΟΥΛΙΟΥ  της 8ης Ιουλίου 1985  για έβδομη τροποποίηση του κανονισμού (ΕΟΚ) αριθ. 355/79 περί των γενικών κανόνων για την περιγραφή και παρουσίαση οίνων και γλευκών σταφυλής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2), και ιδίως το άρθρο 54 παράγραφος 1,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 355/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3490/84 (4) καθόρισε τους γενικούς κανόνες για την περιγραφή και παρουσίαση των οίνων και των γλευκών σταφυλής·  ότι, επί του παρόντος, η ένδειξη του κτηθέντος αλκοολικού τίτλου κατ' όγκο είναι προαιρετική και ότι έχει ρυθμιστεί με τον κανονισμό (ΕΟΚ) αριθ. 355/79 μόνο για μια μεταβατική περίοδο · ότι, στο άρθρο 3 παράγραφος 3, στο άρθρο 13 παράγραφος 3 και στο άρθρο 30 παράγραφος 4 του εν λόγω κανονισμού, προβλέπεται ότι, το αργότερο στις 30 Ιουνίου 1985, το Συμβούλιο αποφασίζει για το κοινό καθεστώς σχετικά με την ένδειξη του αλκοολικού τίτλου κατ' όγκο των οίνων, που θα εφαρμοστεί μετά από αυτή την ημερομηνία· ότι, προκειμένου να συντονιστεί η εφαρμογή αυτών των διατάξεων, μια τροποποίηση των οποίων εξετάζεται επί του παρόντος στο Συμβούλιο, θα πρέπει να μετατεθεί η ημερομηνία που προβλέπεται για την απόφαση του Συμβουλίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφος 3 δεύτερο εδάφιο, στο άρθρο 13 παράγραφος 3 δεύτερο εδάφιο και στο άρθρο 30 παράγραφος 4 πρώτο εδάφιο του κανονισμού (ΕΟΚ) αριθ. 355/79, η ημερομηνία «30 Ιουνίου 1985», αντικαθίσταται από την ημερομηνία «31 Αυγούστου 1987».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Ιουλίου 1985.  Για το Συμβούλιο  Ο Πρόεδρος  J. SANTER  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 89 της 29. 3. 1984, σ. 1.  (3) ΕΕ αριθ. L 54 της 5. 3. 1979, σ. 99.  (4) ΕΕ αριθ. L 327 της 14. 12. 1984, σ. 2.